ניכרין דברי אמת

נִכָּרִין דִּבְרֵי אֱמֶת - ביטוי תלמודי שפירושו: תוכן הדברים עצמם מעיד על אמיתותם.

מוכר בעברית המודרנית: "ניכרים דברי אמת"

מקור הביטוי
נאמר בגמרא, מסכת סוטהראו תלמוד שטיינזלץ, מסכת סוטה:

דהיינו, הגמרא תוהה על מסקנתה של דלילה בספר שופטים, שהפעם הזו, בניגוד לשלוש הפעמים הקודמות, שמשון אומר לה את האמת על סוד גבורתו. עונה רבי חנין בשם רב, שדברי אמת ניכרים מעצמם. ומסביר אביי: דלילה הבינה, ששמשון לא יישא את שם אלוהיו לשווא, ומכיוון שהעיד על עצמו: "נזיר אלהים אני" - ניכר בו שעתה הוא דובר אמת.

רש"י מרחיב את ההסבר לאבחנתו של אביי, באמרו: "מתקבלין ומיושבין ודבורים על אופניהם. ראתה שערו גדול ולא היה שותה יין והבינה שהדברים האחרונים שאמר לה - שבדבר הזה היה כוחו גדול - אמת הן". משמע, מכיוון שדלילה אכן הכירה במציאות את מנהגי ההתנזרות של שמשון, הבינה שדבריו אמת הפעםרש"י על סוטה, ט, ע"ב. רש"י בוחן את אמיתות הטענה תוך השוואתה אל העובדות שבמציאותראו בפרק קישורים חיצוניים את הפירוש של תנועת הקיבוץ הדתי.

לאחר פענוח חלומו של שר המשקים על ידי יוסף, נאמר: "וַיַּרְא שַׂר-הָאֹפִים כִּי טוֹב פָּתָר". מפרש הרשב"ם, נכדו של רש"י, על פי רוח דבריו: "ניכרין דברי אמת"

 שימושים מודרניים 
בנימין נתניהו סיפר בשנת 2017 בטקס האזכרה לחללי אלטלנה: "כשנפגשתי אתמול בלשכתי עם שגרירת ארצות הברית באו"ם, ניקי היילי, אמרתי לה שלאמת יש עוצמה רבה. ועל דבריה הנחרצים בזכות ישראל באו"ם הוספתי: "ניכרים דברי אמת!". ניסיתי לתרגם את זה לאנגלית, זה קשה, אבל היא הבינה כי ניכרים דברי אמת"בנימין נתניהו, "דברי ראש הממשלה בנימין נתניהו בטקס האזכרה לחללי אלטלנה", משרד ראש הממשלה, 8 ביוני 2017.
מיכאל הנדלזלץ כתב מאמר בשם: "ניכרים דברי אמת" - ביקורת על הצגה שעובדה על פי המחזה "הבוגד" של הנריק איבסן, על אידיאליסט שחושף את השקרים המוסכמים בעירו, ומוקע על ידי החברהמיכאל הנדלזלץ, "ניכרים דברי אמת", הארץ, 7 באפריל 2011.
באוניברסיטת בן-גוריון בנגב נערך, בתאריך 21 באפריל 2010, ערב עיון לכבוד צאת ספרו של יגאל שוורץ: "מאמין בלי כנסייה; 4 מסות על אהרן אפלפלד". גיל הראבן נתנה בערב זה הרצאה בשם: "ניכרים דברי אמת"אוניברסיטת בן-גוריון בנגב, המחלקה לספרות עברית, הזמנה
בפברואר, 1959, הופיע ב"על המשמר" המאמר שכותרתו: "אל תסתכל בקנקן", וכך נכתב בו: "סברה המקובלת, לפיה נבחנים דברים לפי מה שיש בהם אינה נראית עוד. דברים נבחנים לפי מה שאין בהם. ניכרים דברי אמת! אך הרבה יותר ניכרים דברים שאין בהם אמת""אל תסתכל בקנקן אלא במה שאין בו", (בעין בוחנת), על המשמר, 24 בפברואר 1959

הערות שוליים;

 ראו גם 
 שקר אין לו רגליים
 הגנת "אמת דיברתי" בלשון הרע

קישורים חיצוניים
 הרב יובל שרלו, "ניכרים דברי אמת"
 הרב יהודה מזור, "ניכרים דברי אמת", התנועה ליהדות מתקדמת בישראל
 שבח ילון, "ניכרים דברי אמת", דף פרשת השבוע, תנועת הקיבוץ הדתי, פרשת "וישב"


קטגוריה:ניבים וביטויים חז"ליים
קטגוריה:אמרות חז"ל
קטגוריה:שמשון